ဘူးကောင်းလျှင် စင်ခံ၊ လင်ကောင်းလျှင် စံရ

ဘူးကောင်းလျှင် စင်ခံ၊ လင်ကောင်းလျှင် စံရ သည် မြန်မာဆိုရိုးစကား ဖြစ်သည်။

အဓိပ္ပာယ်

“ဘူးကောင်းလျှင် စင်ခံ၊ လင်ကောင်းမှ စံရ” ဆိုသည်မှာ ဘူးသီးကဲ့သို့သော အသီးအနှံပင်များ ကောင်းမွန်စွာ ဖြစ်ထွန်းပါက အသီးများများ သီးနိုင်ရန်အတွက် စင်ထိုး၍ ထောက်ပံ့ပေးရသကဲ့သို့ အမျိုးသမီးတစ်ဦးသည် လင်ကောင်း ရရှိပါက ချမ်းသာသုခနှင့် ပြည့်စုံသော ဘဝကို ပိုင်ဆိုင်ရမည်ဟု ဆိုလိုသည်။ ဤဆိုရိုးစကားသည် အိမ်ထောင်ရေးတွင် ခင်ပွန်းကောင်းရရှိခြင်း၏ အရေးပါမှုကို ဖော်ပြသည်။ ဘူးပင်ကို စင်ထိုးပေးခြင်းသည် ဘူးပင်၏ ဖြစ်ထွန်းမှုကို အထောက်အကူပြုသကဲ့သို့ ခင်ပွန်းကောင်းသည်လည်း ဇနီးသည်၏ ဘဝကို တိုးတက်အောင်မြင်စေပြီး ပျော်ရွှင်စေနိုင်သည်။

ကိုးကားချက်များ

   "ကိုယ့်လင်ကို ကိုယ်ရိုသေမှ သူများရိုသေသည်၊ ဘူးကောင်းလျှင် စင်ခံ၊ လင်ကောင်းမှ စံရသည်၊" [၁၂၆၇] စကား။ ၅၄။
   "တစ်ကြောင်းမှာလည်း ဘူးကောင်းမှ စင်ခံ၊ လင်ကောင်းမှ စံ ဟူသောစကားအရ မိန်းကလေးများမှာ ယောက်ျားရသဖြင့် စိတ်လက်ချမ်းချမ်းသာသာ နေရဖို့လမ်းမှာ ထီထိုးသလို ဖြစ်လေရာ…၊" [၁၂၉၆-ခန့်] သမီးဂုဏ်။ ၂၄။

ကိုးကား

Category:မြန်မာဆိုရိုးစကားများ